Vargas Llosa aconsiguió a fama en os anyos 1960 con novelas como La ciudad y los perros (1962) (A ciudat y os cans), La casa verde (1965) (A casa verda), y Conversación en La Catedral (1969). Encara hue contina escribindo a-saber-lo en quantos cheneros literarios, incluyendo-ie a critica literaria y o periodismo. Entre as suyas novelas se contan comedias, novelas policiacas, novelas historicas y politicas. Quantas d'ellas, como Pantaleón y las visitadoras (1973) y La tía Julia y el escribidor (1977), s'han adaptau y levau ta o cine.